เคยนอกใจ เธอให้อภัยแต่ทำไมไม่เหมือนเดิม
เปิดอ่านอีเมลที่หลายๆ คนส่งเข้ามาคุยกันใน ,talktoceleb@trendvg3.com, เรื่องราวความอ่อนแอที่เล่าสู่กันฟังมาจากหัวใจพังๆ ของผู้หญิงอันดับหนึ่งเลยค่ะ รองลงมา คือเพศทางเลือกทั้งหลายที่ทุกข์ทรมานใจ โดนความรักทำร้ายจนกลายเป็นความเชื่อที่ว่าไม่มีรักแท้ในเพศที่สาม แล้วก็ตามมาด้วยเพศชาย ที่ส่วนใหญ่มักกลายเป็นผู้ร้ายในหลายปัญหาความรัก เอาจริงๆ ไม่ได้อยู่ที่ว่าเป็นเพศไหนค่ะ แต่อยู่ที่เราไปรักกับใคร คนน่ารักๆ ก็มี คนไม่ดีก็มาก ถึงมีคนเปรียบเทียบบ่อยๆ ว่า เจอคนรักที่ดีเหมือนถูกลอตเตอรี่ บางทีก็ไม่ได้เหมือนกันซะทีเดียวนะคะ ลอตเตอรี่มีโอกาสเลือกใหม่ทุกสองอาทิตย์ แต่คู่ชีวิต ถ้าเลือกผิด อาจเสียใจจนหมดลมหายใจกันไปข้าง ถ้าต่างฝ่ายต่างอดทนจนไม่เห็นคุณค่าของตนเอง,มีคำถามจากผู้ชายคนหนึ่งค่ะ ถึงแม้ไม่รู้จัก แต่สอนใจเรื่องความรักได้ดีเหลือเกิน  ,แต่งงานกันมาไม่ถึงปี มีเรื่องนอกใจแล้ว จะให้อีกฝ่ายเชื่อใจคงไม่ง่ายอย่างที่ใจคิด ความไว้ใจสร้างไม่ง่าย ทำลายไม่ยาก และลำบากกับการเรียกคืน น้องบอกว่า ความอยากของผู้ชายเป็นเรื่องธรรมดา แต่ถ้าเราควบคุมความอยากไม่ได้ก็ต้องเสียใจแบบนี้เรื่อยไป รักเราเขายังซื่อสัตย์ แล้วทำไมมันยากนักที่เราจะซื่อสัตย์กับเขา รักเราเขาไม่เห็นมีใคร น้องรักเขายังไงถึงต้องไปมีกิ๊ก พอคิดจะกลับต้องให้เธอยอมรับ และให้อภัยให้ได้ บางทีก็เอาแต่ใจเกินไปนะ ตอนนอกใจไม่คิด มารู้สึกผิดตอนถูกจับได้ ขนาดเธอให้อภัย เรายังหลอนในใจว่าเธอจะเอาคืน การนอกใจไม่ใช่เรื่องล้างแค้น ตอนทำร้ายเขา เราไม่ค่อยรู้สึก จะมาเจ็บลึกตอนโดนทำบ้าง เราคิดแต่มุมเรา จนลืมมองความรู้สึกของเขา แต่งงานกันได้ไม่เท่าไรนอกใจซะแล้ว วันที่ความเชื่อใจมันพัง แทบจะหมดพลังชีวิต เราอาจคิดว่า ก็แค่มีกิ๊ก เธออาจเสียศูนย์ทั้งชีวิต เราเป็นเมียที่ไม่ดีตรงไหน แต่งงานได้ไม่เท่าไรสามีไปหาความสุขนอกบ้านแล้ว เจ็บตอนเธอไป ไม่เท่าตอนเธอกลับมา ค่ะ ความรักอาจจะคล้ายๆ เดิม ที่เพิ่มเติมคือความระแวง เธอเคยไปแล้ว 1 ครั้ง เธอจะพังความเชื่อใจของฉันอีกไหม รักไปหลอนไป ระแวงไป เหมือนตายทั้งเป็น ภรรยาแวบไปคุยกับใครๆ น้องยังหึงแทบตาย ไม่รู้ว่ารักมากมาย หรือสุดท้ายเพราะกลัวโดนทำร้ายอย่างที่เราเคยทำกับเธอ,น้องบอกว่ากำลังพยายามพิสูจน์ตัวเอง เรียกคืนความไว้ใจ แต่เวลาคงยังน้อยไป และเธอรอไม่ไหว ทนตายทั้งเป็นไม่ได้อีกแล้ว การพยายามโทรฯ ตามกิ๊กเก่า เพื่อสร้างความมั่นใจให้ตัวเขา ว่าน้องจะไม่ทิ้งไปอีกใช่ไหม และวันนี้ความกลัว ความระแวงที่กัดกินหัวใจ เธอเลยยอมตัดใจ เพราะคิดว่าเดินหน้าต่อไปยังไงก็เจ็บกว่า คิดมุมเรา แต่ก็ต้องเข้าใจมุมของเขา ชีวิตคู่ที่เดินหน้าต่อไปได้ ทั้งสองใจต้องต่างเลือกกันและกัน เราเลือกเขา แล้วเขาล่ะเลือกเราหรือเปล่า ตอนนี้สิ่งที่พอจะทำได้คือ ลองยื้อให้ถึงที่สุด แบบไม่ต้องกดดันให้เธอเชื่อใจ แค่บอกเธอว่าจะใช้เวลา ไม่ว่านานแค่ไหนเพื่อพิสูจน์ว่าจากนี้ไป จะไม่มีเรื่องที่ทำให้เธอเสียใจอีก เราทำได้แค่ขออภัย แต่เธอจะให้โอกาสไหม เราบังคับใจใครไม่ได้จริงๆ,จะเหนื่อยพิสูจน์ตัวเองแค่ไหน ยังไม่เท่าความเหนื่อยที่เธอต้องเอาชนะความระแวงอยู่ร่ำไป คนอื่นทำร้าย ยังไม่เสียใจเท่าคนที่เรารักทำ แต่ก่อนเคยจับมือกัน พอวันที่เราปล่อยมือ ถือโอกาสไปหามือที่สาม จะเรียกหาความเหมือนเดิมจากอีกฝ่าย มันคงไม่ง่ายขนาดนั้น ก่อนทำร้ายกันถึงต้องคิดดีๆ นอกใจ ไม่ใช่เรื่องพลาด แต่เป็นความประมาทที่เกิดขึ้นอย่างตั้งใจ และเมื่อถูกจับได้ มันยากที่จะเข้าใจว่าทำไมเธอถึงทำ น้ำตาของฉันมันมีค่าน้อยไปใช่ไหม? ไม่ได้อยากซ้ำเติมอะไร แค่อยากให้เข้าใจความเสียใจของอีกคน และตั้งต้นง้อเธอด้วยความเข้าใจ มากกว่าง้อไป น้อยใจไปว่าสิ่งที่เราทำให้ ยังน้อยไปอีกหรือ
คนอื่นทำร้าย ยังไม่เสียใจเท่าคนที่เรารักทำ แต่ก่อนเคยจับมือกัน พอวันที่เราปล่อยมือ ถือโอกาสไปหามือที่สาม จะเรียกหาความเหมือนเดิมจากอีกฝ่าย มันคงไม่ง่ายขนาดนั้น
ดีเจพี่อ้อย,คนดังนั่งเขียน,นอกใจ,นอกใจภรรยา,สามีนอกใจ